text: Stor kontrol og beskeden fangst
  09 september 2011 kl. 09.05
  Foreløbig er der ikke kommet meget ud af den store politiske ballade om øget kontrol ved grænsen. Ingen bemærkelsesværdige resultater, siger Skat.
  Den skærpede toldkontrol blev indført den 5. juli på trods af mange protester fra Tyskland og EU. Medier i EU benyttede lejligheden til at skyde efter de danske bestræbelser på at standse kriminelle ved at forøge antallet af toldere og kontroller.
   
  Radio Syd har spurgt Skat, hvordan det så er gået, og der er ikke meget at fortælle.
   
  Erling Andersen, der er tolddirektør i Skat, siger, at i løber af tre måneder er der ikke fundet noget, som kan kaldes bemærkelsesværdige resultater - det vil sige narkotika og skydevåben.
  